**POKYNY UPRAVUJÚCE PODMIENKY PREVÁDZKY MATERSKEJ ŠKOLY NA OBDOBIE OD 01.06.2020 do 17.07.2020 .**

**Na základe rozhodnutia zriaďovateľa Obce Župčany a usmernení Ministerstva školstva bude v Materskej škole Župčany obnovená prevádzka od 1.6.2020 za nasledovných podmienok: Prevádzka materskej školy: od 7,00 do 15,00 hod.**

Rodičia mali možnosť záväzne prihlásiť svoje dieťa v uzavretej FB skupine , prípadne telefonicky . Prednostne podľa poradia kritérií určených v rozhodnutí ministra školstva a zriaďovateľa boli prijaté: - ***deti zdravotníckych pracovníkov, príslušníkov Policajného zboru, príslušníkov Hasičského a záchranného zboru alebo príslušníkov Ozbrojených síl Slovenskej republiky, pedagogických zamestnancov a odborných zamestnancov podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, - deti rodičov, ktorí vykonávajú prácu na pracovisku, - deti, ktoré majú od 1. septembra 2020 začať plniť povinnú školskú* *dochádzku.***

**Dochádzka do materskej školy bude umožnená len deťom z rodín, ktoré nie sú v karanténe.**

**Bližšie pokyny, upravujúce podmienky Materskej školy Župčany na obdobie do konca školského roku 2019/2020 vo veciach zmien v prevádzke a vnútornom režime a podmienkach na zaistenie bezpečnosti a ochrany zdravia detí:**

1. Rodič privedie dieťanajneskôr do 8,00 hodiny, potom sa budova uzamkne – dieťa nebude prijaté ,a odchádza z MŠ len s osobami žijúcimi s ním v spoločnej domácnosti. V prípade sprevádzania súrodencom, musí byť tento starší ako 10 rokov.
2. Dieťa si vyzdvihne v čase od 14,30 do 15,00 hodiny (dieťa môže vyzdvihnúť aj osoba žijúca v spoločnej domácnosti a dieťa staršie ako 10 rokov, taktiež žijúce v spoločnej domácnosti).
3. Do skrinky dieťaťa uloží podpísané rezervné rúško v igelitovom vrecku,

rodičia dajú dieťaťu podpísanú uzatvárateľnú fľašu s vodou, ktorú si deti budú brať von na dvor.

1. Dodržiava hygienicko-epidemiologické opatrenia pri privádzaní dieťaťa do materskej školy, počas pobytu vo vstupnom priestore materskej školy a pri odvádzaní dieťaťa z materskej školy:

- nosenie rúška,

- dodržiavanie odstupov,

- dezinfekcia rúk pri vstupe

1. Vchádza len do vstupnej chodby materskej školy, kde odovzdá dieťa výhradne zamestnancovi, ktorý prevedie ranný zdravotný filter a zmerá teplotu dieťaťa- do 37,2.
2. Na základe negatívneho záveru ranného zdravotného filtra zamestnancom školy, bude dieťa prevzaté. V prípade podozrenia na ochorenie (nielen na COVID\_19) zamestnanec dieťa nepreberie.
3. **Predkladá pri prvom nástupe dieťaťa, ale aj pri každom prerušení dochádzky v trvaní viac ako 3 dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 1).**
4. **Neprináša hračky a iný materiál alebo pomôcky z domáceho prostredia do materskej školy.**
5. V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a zástupkyňu riaditeľky školy.
6. Nahlási bezodkladne karanténu, ak bola dieťaťu nariadená všeobecným lekárom alebo príslušným regionálnym hygienikom. Za týchto podmienok bude dieťa zo školy vylúčené.
7. **Pri odovzdaní dieťaťa do materskej školy podpíše Prehlásenie zákonného zástupcu o zdravotnom stave dieťaťa (príloha č. 2).**
8. Preberie si na konci týždňa posteľnú bielizeň za účelom vyčistenia bežným spôsobom.
9. **Pri podozrení na Covid -19 :**

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.

Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ.

Ak sa u zamestnanca materskej školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

V prípade potvrdenia ochorenia Materská škola postupuje podľa usmernenia miestneho príslušného RÚVZ.

Mgr. Danka Karabinošová

Mgr. Júlia Mátéffy